Translate the text from Welsh to English.



 
Mae ymgyrch i dynnu sylw at bwysigrwydd parhau i ddefnyddio gwasanaethau canser hanfodol wedi’i lansio yng Nghymru.


Dywedodd y Gweinidog Iechyd Vaughan Gething:



> Rydyn ni’n gwybod bod llawer o bobl wedi bod yn osgoi eu meddygfa neu’r ysbyty oherwydd COVID\-19 ond mae profion a thriniaeth ar gyfer canser ar gael ac rwyf eisiau i’r rhai sydd angen gofal a thriniaeth barhau i ddefnyddio’r gwasanaethau hynny.
> 
> 
> Bydd y gwasanaethau yn edrych yn wahanol, gyda rhai apwyntiadau’n cael eu cynnal o bell. Os oes angen ichi fynd i gael eich gweld yna efallai y bydd clinigwyr yn gwisgo cyfarpar diogelu er mwyn lleihau risg pawb o ddal COVID\-19 wrth gael eich gweld ar gyfer canser posibl neu wrth gael triniaeth ar gyfer canser.
> 
> 
> Rydyn ni wedi gweithio’n galed gyda’r Gwasanaeth Iechyd i sicrhau y gall gwasanaethau canser barhau ond mae’r pandemig wedi effeithio ar wasanaethau. Nid yw hynny’n golygu nad yw’r Gwasanaeth Iechyd yno ichi ond mae’n golygu bod gofal a thriniaeth wedi gorfod addasu er mwyn eu cynnal mewn byd gyda COVID\-19\. Byddwn ni’n parhau i wneud popeth y gallwn ni i sicrhau bod gwasanaethau canser yno ichi pan fydd arnoch eu hangen.


Dywedodd yr Athro Tom Crosby, Oncolegydd Ymgynghorol a Chyfarwyddwr Clinigol Canser Cenedlaethol Cymru:



> Os ydych yn sâl gyda symptomau sy’n eich poeni neu sy’n barhaus yna gofynnwch am gymorth gan eich timau gofal iechyd sylfaenol a chymunedol. Maen nhw ar agor ac fe fyddan nhw’n gallu’ch asesu’n ddiogel a phan fo angen, eich sicrhau neu eich cyfeirio ymlaen ar gyfer profion pellach neu driniaeth.  
> 
>    
> 
> Os cewch eich cyfeirio ar gyfer profion pellach a/neu driniaeth, mae byrddau iechyd ac ysbytai wedi gwneud llawer iawn o waith i sicrhau bod gwasanaethau mor ddiogel â phosibl. Bydd apwyntiadau ar gyfer profion a thriniaeth wedi cael eu gwneud am ei bod yn bwysig iawn archwilio pethau ymhellach, i’ch sicrhau cyn gynted â phosibl os nad oes gennych broblem ddifrifol, neu i’ch trin cyn gynted â phosibl os oes angen. Os ydych chi’n pryderu ynghylch a yw hi’n ddiogel mynd i’ch apwyntiad, gofynnwch i’ch meddygfa neu’r ysbyty ba gamau sy’n cael eu cymryd i’ch diogelu chi yn ystod y cyfnod hwn.


Dywedodd Steve Ham, Prif Weithredwr Ymddiriedolaeth GIG Felindre:



> Mae Canolfan Ganser Felindre ar agor o hyd – rydyn ni’n trin ac yn cefnogi cleifion canser heddiw fel yr ydyn ni wedi bod yn ei wneud dros y tri mis diwethaf. Mae’r feirws wedi bod yn heriol dros ben inni ond rydyn ni wedi gweithio’n gyflym i feddwl mewn ffyrdd gwahanol er mwyn parhau i ddarparu triniaeth a gofal o’r radd flaenaf i’n cleifion.
> 
> 
> Rydyn ni wedi manteisio ar dechnoleg newydd i gynnal y berthynas rhwng y claf a’r meddyg ac wedi cynyddu ein gwaith ar\-lein i gyfeirio pobl at wasanaethau a rhoi sicrwydd i’r cyhoedd, sydd wrth gwrs yn bryderus. Yng nghanol hyn oll, nid wyf erioed wedi bod yn fwy balch o’n staff sydd wedi mynd yr ail filltir i sicrhau bod cleifion yn cael y cymorth sydd ei angen arnyn nhw.


Dywedodd Richard Pugh, Pennaeth Partneriaethau Cymorth Canser Macmillan yng Nghymru a Chadeirydd Cynghrair Canser Cymru:



> Mae’n gyfnod pryderus iawn i bobl sy’n byw â chanser a’r rhai sy’n aros am ddiagnosis neu driniaeth. Mae’r rhain yn amgylchiadau eithriadol i wasanaethau iechyd a gofal ledled Cymru, sydd wedi bod yn gweithio’n arbennig o galed i ymateb i heriau pandemig COVID\-19\.
> 
> 
> Rydyn ni’n croesawu’r neges glir gan Lywodraeth Cymru na ddylai neb oedi cyn cael cymorth am symptomau canser ac yma ym Macmillan rydyn ni’n annog pobl i ymateb i hynny drwy sicrhau bod unrhyw arwyddion o ganser neu symptomau yn cael eu gweld ar unwaith. Er na fydd canser gan lawer o’r bobl sy’n cael prawf, mae’n hanfodol bod symptomau yn cael eu harchwilio cyn gynted â phosibl.


Mae Iechyd Cyhoeddus Cymru wedi cyhoeddi heddiw y bydd rhaglenni sgrinio yng Nghymru yn ailddechrau anfon gwahoddiadau a llythyrau atgoffa at bobl sy’n gymwys i gael eu sgrinio ar gyfer canser ceg y groth, canser y fron a chanser y coluddyn, gan ddechrau gyda Sgrinio Serfigol Cymru o ddiwedd mis Mehefin ymlaen.


Mae sgrinio yn targedu pobl sydd â risg uwch o ganser penodol ac mae’n wahanol i archwilio symptomau canser.


Os oes gennych chi symptomau posibl canser, megis newidiadau estynedig neu sylweddol i’ch iechyd corfforol, yna cysylltwch â’ch meddygfa i gael cyngor. Byddan nhw eisiau clywed gennych.


Os ydych chi wedi cael diagnosis o ganser ac wrthi’n cael triniaeth, mae’n bwysig ichi gadw mewn cysylltiad â’ch clinigydd a’ch gweithiwr allweddol i gytuno ar y ffordd orau ymlaen ar gyfer eich gofal.


Os oes diagnosis o ganser eisoes wedi effeithio ar eich iechyd corfforol a meddyliol neu’ch gallu i fwyta ac yfed, mae’n bwysig gofyn am gyngor a chymorth pellach. Mae cadw’n iach yn gorfforol, yn feddyliol ac o ran maeth, yn barod ar gyfer unrhyw driniaeth bosibl, yn helpu i leihau’r risg o sgil\-effeithiau a hefyd yn eich helpu i adfer yn gynt.


Mae nawr hefyd yn amser da i roi’r gorau i ysmygu ac mae cymorth ar gael gan GIG Cymru yn www.helpafiistopio.cymru/


Mae ysbytai wedi gweithio’n ddiflino i sicrhau bod gwasanaethau mor ddiogel â phosibl. Mae apwyntiadau yn parhau i gael eu gwneud gan ei bod yn bwysig archwilio pethau ymhellach a darparu triniaeth pan fo angen.  

Ni ddylai pobl sy’n pryderu am ddiogelwch fethu apwyntiadau. Yn hytrach, dylen nhw drafod â’u meddygfa neu’r ysbyty ba gamau sy’n cael eu cymryd i ddiogelu cleifion.


Mae cymorth a chyngor hefyd ar gael gan Gymorth Canser Macmillan. Mae’r llinell gymorth ar agor saith diwrnod yr wythnos rhwng 8am ac 8pm ar 0808 808 00 00\.


Mae gwybodaeth a chymorth cynhwysfawr, gan gynnwys canllawiau a chyngor diweddaraf Macmillan ar effaith y coronafeirws ar ofal canser.


Hefyd, mae gan Gynghrair Canser Cymru gyfeirlyfr o wasanaethau ei aelodau 


Mae ei gymuned ar\-lein yn parhau i ddarparu cymorth emosiynol hanfodol a chymorth gan gleifion canser eraill.







Translation:


 
A campaign to highlight the importance of continuing to access essential cancer services has been launched in Wales.


Health Minister Vaughan Gething said:



> We know that many people have been avoiding their GP surgery or hospital due to COVID but tests and treatment for cancer are available and I want those who need to seek care and treatment to continue to do so.
> 
> 
> Services will look different, with some appointments being done remotely and if you do need to be seen in person then clinicians may be wearing protective equipment. This is to reduce everyone’s risk of catching COVID when being investigated for cancer or receiving treatment for cancer.
> 
> 
> We have worked hard with the NHS to ensure cancer services can continue but the pandemic has had an impact on services. That doesn’t mean the NHS isn’t there for you but it does mean care and treatment has had to adapt to being delivered in a world with COVID. We will continue to do all that we can to ensure cancer services are there for you when you need them.


Professor Tom Crosby, Consultant Oncologist and National Cancer Clinical Director for Wales said:



> If you are unwell with symptoms that you are worried about or that are persistent then please seek support from your primary and community health care teams. They are open for business and will be able to safely assess you, and where necessary reassure you or refer you on for further tests or treatments.  
> 
>    
> 
> If you are referred for further tests and/or treatment, health boards and hospitals have undertaken a huge amount of work to ensure services are as safe as possible. Appointments for tests and treatment will have been made because it is felt to be really important to investigate things further, to reassure you as soon as possible if you do not have serious problem, or to treat it as soon as possible if you do. If you are worried about whether it is safe to attend your appointment please ask your GP or the hospital what measures are being taken to keep you safe and well during this time.


Steve Ham, Chief Executive on Velindre NHS Trust said:



> Velindre Cancer Centre is open for business – we are treating and supporting cancer patients today as we have been for the past three months. The virus has proved extremely challenging for us but we have worked at considerable pace to think differently in order to maintain first class treatment and care for our patients.
> 
> 
> We have embraced new technology as a means of maintaining patient\-doctor relationships and upped our online engagement to signpost services and reassure an understandably anxious public. In all this, I have never been prouder of our staff who have gone over and above to ensure patients find the support they need.


Richard Pugh, Head of Partnerships for Macmillan Cancer Support in Wales and Chair of the Wales Cancer Alliance, said:



> This is a very anxious time for people living with cancer and those awaiting diagnosis or treatment. These are exceptional circumstances for health and care services across Wales, which have been working incredibly hard to respond to the challenges presented by COVID\-19\.
> 
> 
> We welcome the clear message by Welsh Government that no\-one should hesitate to come forward with symptoms of cancer and at Macmillan we urge people to respond to this by getting any cancer signs or symptoms checked straight away. Although many people referred for tests won’t have cancer, it is vital that symptoms are investigated as quickly as possible.


Public Health Wales have announced today that screening programmes in Wales will resume sending invitations and reminders to people eligible for screening for cervical, breast and bowel cancer, starting with Cervical Screening Wales from the end of June. 


Screening is for people at higher risk of a particular cancer and is different from looking into symptoms of cancer.


If you have symptoms of potential cancer, such as prolonged or significant changes in your physical health, then please contact your GP for advice. They will want to hear from you.


If you have been diagnosed with cancer and are undergoing treatment, then it’s important you keep in touch with your clinician and key worker to agree the best way forward for your care.


If a diagnosis of cancer has already affected your physical and mental health or the way you are able to eat and drink, it’s important to seek further advice and support. Being physically, nutritionally and mentally 'fit' for any potential treatment helps reduce the risk of side\-effects and also helps you recover quicker.


It’s also a good time to give up smoking and help is available from the NHS Wales at www.helpmequit.wales/


Hospitals have undertaken a huge amount of work to ensure services are as safe as possible. Appointments continue to be made as it is important to investigate things further and where needed provide treatment.


People worried about safety should not miss appointments but discuss with their GP or hospital about what measures are being taken to keep patients safe and well.


Support and advice is also available from Macmillan Cancer Support. Their support line is open seven days a week between 8am\-8pm on 0808 808 00 00\.


Comprehensive information and support, including Macmillan’s latest guidance and advice on the impact of coronavirus on cancer care, is available on Macmillan


The Wales Cancer Alliance also have a directory of member services. Their online community continues to provide invaluable emotional and peer support.